Toyota Avensis

Toyota Avensis er en stor mellemklassebil, der blev fremstillet af den japanske bilfabrikant Toyota Motor på deres fabrik i Derbyshire, Storbritannien i tre forskellige modelgenerationer fra efteråret 1997 til foråret 2018.

Gennem årene har Avensis udviklet sig i størrelse, teknik og kraft for at udfordre konkurrenterne Mazda 626/6, Ford Mondeo, Volkswagen Passat, Citroën Xantia/C5, Peugeot 406/407/508 og Škoda Superb.

Navnet Avensis kommer fra det franske udtryk avancer, hvilket betyder "at avancere".

Avensis T22 (1997−2003) 

Den i september 1997 præsenterede Avensis med modelkoden T22 gik i produktion i oktober 1997 og kom på markedet i marts 1998 som efterfølger for Carina E. Den blev udviklet specielt til europæiske kunders ønsker. Med Avensis koncepterede Toyota en fra bunden af ny bilmodel, som kun har motorerne og nogle konturer til fælles med forgængeren. Ligesom Carina findes Avensis i de tre karrosserivarianter sedan, combi coupé og stationcar; sidstnævnte er en omdøbt version af den kun i Japan markedsførte Toyota Caldina.

På grund af mange byggedele, som Avensis deler med andre Toyota-modeller, har den en solid kvalitet med deraf resulterende lang levetid. Derudover har den en komfortabel kabine og gode kørekvaliteter.

Tekniske data

Facelift 

I august 2000 blev Avensis modificeret. Udvendigt kan den faceliftede Avensis kendes på de modificerede skørter, for- og baglygter i klart glas og et i kølergrillen integreret Toyota-logo. De modificerede motorer blev udstyret med variabel ventilstyring (VVT-i), og 2,0-liters topmodellen fik direkte benzinindsprøjtning (D-4). På udstyrssiden blev der introduceret en sportsmodel kaldet "SR" med optiske forandringer og ændrede hjulophæng.

I maj 2001 fulgte MPV-modellen Avensis Verso med syv siddepladser som efterfølger for Toyota Picnic. Avensis Verso findes med en 2,0-liters benzinmotor med 110 kW (150 hk) og en 2,0-liters dieselmotor med 85 kW (115 hk). I Australien hedder denne model blot Avensis, da de andre Avensis-versioner ikke blev markedsført officielt i Australien.

Tekniske data

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Avensis i årgangene 1998 til 2002/03 klassificeret som følger:
 2001: Mindst 20 % bedre end middelbilen
 2003: Som middelbilen
 2005: Som middelbilen
 2007: Som middelbilen
 2009: Som middelbilen
 2011: Som middelbilen
 2013: Mindst 20 % bedre end middelbilen
 2015: Som middelbilen
 2017: Som middelbilen
 2019: Mindst 20 % bedre end middelbilen

Avensis T25 (2003−2008) 

I januar 2003 blev produktionen af den anden modelgeneration af Avensis (type T25) påbegyndt og salget en måned senere. Avensis II blev specielt udviklet til Europa og fik for første gang hos Toyota Bosch-teknik i stort omfang. Det er også den første Toyota-model, som er komplet bygget i Europa − design (Nice), gearkasse (Walbrzych), motorer (Jelcz-Laskowice) og slutproduktion (Burnaston, Derbyshire).

Med Avensis T25 gik Toyota nye veje og gav Avensis et enestående design, som blev designet i Toyotas designstudie i Frankrig. Motorprogrammet er identisk med det sidste i forgængeren, dog suppleret med en større benzinmotor på 2,4 liter og en større dieselmotor på 2,2 liter. Overraskende nok blev den "europæiske" model også eksporteret til Japan.

I Australien blev stationcarudgaven af Toyota Camry afløst af Avensis T25, dog kun med 1,8- og 2,0-litersmotorerne. Også i Storbritannien var der forskel, her kunne 1,6-litersmotoren f.eks. ikke købes.

Efter at Toyota i sommeren 2004 indstillede importen af Toyota Camry, blev Avensis mærkets mest solgte sedan i Europa.

MPV'en Avensis Verso på basis af den tidligere model fik i efteråret 2003 et facelift og var fortsat en del af Toyotas danske modelprogram frem til 2005. Herefter blev modellen fortsat bygget frem til november 2009 og i nogle lande solgt under navnet Toyota Ipsum.

I juni 2006 gennemgik modelserien et facelift. Til nyhederne hørte LED-blinklys integreret i sidespejlene, for- og baglygter i klart glas, nye frontskørter samt en modificeret kølergrill. Kabinen blev ligeledes teknisk og optisk modificeret. Executive-modellen fik cd-skifter og xenonforlygter som standardudstyr. Den faceliftede Avensis kom til Danmark i september 2006.

Versioner med xenonforlygter bygget mellem 2003 og 2007 havde i nogle år voldsomme problemer med lyset, da linserne blev slørede.

2007-modellen af Avensis blev i 2013 kåret som Årets Brugtbil.

Tekniske data

Benzinmotorer

Dieselmotorer

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Avensis i årgangene 2003 til 2008 klassificeret som følger:
 2007: Mindst 30 % bedre end middelbilen
 2009: Mindst 30 % bedre end middelbilen
 2011: Mindst 30 % bedre end middelbilen
 2013: Mindst 20 % bedre end middelbilen
 2015: Mindst 20 % bedre end middelbilen
 2017: Mindst 20 % bedre end middelbilen
 2019: Mindst 20 % bedre end middelbilen

I 2007 blev Avensis fra årgang 2003 og frem udvalgt af Folksam som den sikreste bil på det svenske marked.

Avensis T27 (2008−2018) 

På Paris Motor Show introducerede Toyota i efteråret 2008 den tredje og sidste modelgeneration af Avensis; modellen gik i produktion i november 2008 og kom på markedet i januar 2009.

Den internt som T27 betegnede tredje Avensis-generation er størrelsesmæssigt næsten identisk med forgængeren, men er anderledes i motorteknikken. Den fortsatte formsproget fra den nordamerikanske Toyota Corolla. På denne måde skulle det i USA allerede længe benyttede mærkedesign også indføres i Europa. I modsætning til forgængerne findes tredje generation af Avensis ikke som combi coupé (Liftback), men har som den første Toyota en elektrisk håndbremse

Motorprogrammet omfatter tre benzin- og tre dieselmotorer, alle med større effekt og lavere CO-udslip. Benzinmotorerne af typen ZR er udstyret med Toyotas Valvematic-teknologi som afpasser ventilstyretiderne efter køresituationen samt Toyota Optimal Drive som sænker brændstofforbruget med en fjerdedel, og i mange tilfælde samtidig øger effekten.

Alle versioner er som standard udstyret med sekstrins manuel gearkasse, mens benzinmotorerne på 1,8 og 2,0 liter i stedet kan kombineres med CVT-gearkassen Multidrive S, og 2,2 D-4D kan som den første og eneste dieselmotor i Avensis' historie siden april 2009 kombineres med sekstrins automatgear.

I februar 2009 gennemgik den nye Avensis Euro NCAPs kollisionstest med det højeste resultat på fem stjerner for personsikkerhed for voksne.

Facelifts

2011 
I slutningen af 2011 gennemgik Avensis et let facelift. Den faceliftede Avensis kom ud til forhandlerne den 21. januar 2012 og kan kendes på det modificerede frontparti samt de modificerede baglygter.

2015 
På Geneve Motor Show blev der i marts 2015 præsenteret et yderligere facelift af Avensis, som kom på det danske marked i sommeren 2015.

Ud over det nye sikkerhedssystem Safety Sense fik Avensis også et nyt motorprogram med en 2,0-liters benzinsugemotor med direkte indsprøjtning udviklet af Toyota selv, samt nye dieselmotorer på 1,6 og 2,0 liter leveret af BMW.

Indstilling af produktionen 
Produktionen og salget af Avensis blev indstillet i 2018 på grund af faldende salgstal. Samtidigt besluttede Toyota at Camry samt Corolla som efterfølger for Auris igen skulle blive en del af det europæiske modelprogram.

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Avensis i årgangene 2009 til 2015 klassificeret som følger:
 2015: Mindst 20 % bedre end middelbilen
 2019: Mindst 20 % bedre end middelbilen

Tekniske data

Benzinmotorer

Dieselmotorer

Referencer

Litteratur 
 Automobil Revue. Katalog 2000, 2001, 2004, 2007 og 2012 (på tysk og fransk)
 Toyota Avensis instruktionsbog. Toyota Danmark A/S, januar 1999.
 Toyota Avensis instruktionsbog. Toyota Motor Corporation, juli 2001 (på engelsk).
 Toyota Avensis instruktionsbog. Toyota Danmark A/S, september 2003.
 Toyota Avensis instruktionsbog. Toyota Danmark A/S, maj 2007.

Eksterne henvisninger 

Avensis
Store mellemklassebiler
Stationcars
Forhjulstrukne biler
Biler introduceret i 1997
Biler fra 1990'erne
Biler fra 2000'erne
Biler fra 2010'erne
Årets Brugtbil